title: 2007/790/CE: Decizia Băncii Centrale Europene din 23 noiembrie 2007 privind aprobarea volumului emisiunii de monede metalice în 2008 (BCE/2007/16)

text:
               5.12.2007

               RO

               Jurnalul Oficial al Uniunii Europene

               L 317/81

      DECIZIA BĂNCII CENTRALE EUROPENE

   din 23 noiembrie 2007
   privind aprobarea volumului emisiunii de monede metalice în 2008
   (BCE/2007/16)
   (2007/790/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul de instituire a Comunității Europene, în special articolul 106 alineatul (2),
   având în vedere articolul 1 din Decizia 2007/503/CE a Consiliului din 10 iulie 2007 privind adoptarea de către Cipru a monedei unice la 1 ianuarie 2008 în conformitate cu articolul 122 alineatul (2) din tratat (1),
   având în vedere articolul 1 din Decizia 2007/504/CE a Consiliului din 10 iulie 2007 privind adoptarea de către Malta a monedei unice la 1 ianuarie 2008 în conformitate cu articolul 122 alineatul (2) din tratat (2),
   întrucât:

               (1)

               De la 1 ianuarie 1999, Banca Centrală Europeană (BCE) are dreptul exclusiv de a aproba volumul emisiunii de monede metalice de către statele membre care au adoptat moneda euro (denumite în continuare „state membre participante”).

               (2)

               Derogarea în favoarea Ciprului și a Maltei prevăzută la articolul 4 din Actul de aderare din 2003 se abrogă cu efect de la 1 ianuarie 2008.

               (3)

               Cele 13 state membre participante în prezent, precum și Cipru și Malta au prezentat BCE spre aprobare estimările lor privind volumul emisiunii de monede metalice euro prevăzut pentru 2008, completate de note explicative privind metodologia de prognozare,

         DECIDE:
   Articolul 1
   Aprobarea volumului emisiunii de monede metalice euro prevăzut pentru 2008
   BCE aprobă volumul emisiunii de monede metalice euro de către statele membre participante prevăzut pentru 2008, astfel cum se descrie în tabelul următor:

               (milioane EUR)

               Emisiunea de monede metalice destinate circulației și emisiunea monedelor de colecție (care nu sunt destinate circulației) în 2008

               Belgia

               130,0

               Germania

               655,0

               Irlanda

               114,0

               Grecia

               97,3

               Spania

               550,0

               Franța

               500,0

               Italia

               375,2

               Cipru

               147,4

               Luxemburg

               49,0

               Malta

               56,7

               Țările de Jos

               57,5

               Austria

               185,0

               Portugalia

               50,0

               Slovenia

               39,0

               Finlanda

               60,0

         Articolul 2
   Dispoziție finală
   Prezenta decizie se adresează statelor membre participante.

      Adoptă la Frankfurt pe Main, 23 noiembrie 2007.

            Președintele BCE

         Jean-Claude TRICHET

      (1)  JO L 186, 18.7.2007, p. 29.

      (2)  JO L 186, 18.7.2007, p. 32.


title: 2008/507/CE: Decizia Parlamentului European din 24 aprilie 2007 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2005

text:
               15.7.2008

               RO

               Jurnalul Oficial al Uniunii Europene

               L 187/78

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului Centrului European pentru Dezvoltarea Formării Profesionale aferent exerciţiului financiar 2005
   (2008/507/CE)
   PARLAMENTUL EUROPEAN,
   având în vedere conturile anuale finale ale Centrului European pentru Dezvoltarea Formării Profesionale pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Centrului European pentru Dezvoltarea Formării Profesionale pentru exerciţiul financiar 2005, precum şi răspunsurile centrului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CEE) nr. 337/75 al Consiliului din 10 februarie 1975 privind înfiinţarea Centrului European pentru Dezvoltarea Formării Profesionale (4), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru ocuparea forţei de muncă şi afaceri sociale (A6-0097/2007),

               1.

               acordă directorului Centrului European pentru Dezvoltarea Formării Profesionale descărcarea de gestiune pentru execuţia bugetului centrului aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 28.

      (2)  JO C 312, 19.12.2006, p. 60.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 39, 13.2.1975, p. 1. Regulament modificat prin Regulamentul (CE) nr. 2051/2004 (JO L 355, 1.12.2004, p. 1).

      (5)  JO L 357, 31.12.2002, p. 72.
    ---documentbreak---

               15.7.2008

               RO

               Jurnalul Oficial al Uniunii Europene

               L 187/79

         REZOLUŢIA PARLAMENTULUI EUROPEAN
   din 24 aprilie 2007
   conţinând observaţiile care fac parte integrantă din decizia privind descărcarea de gestiune pentru execuţia bugetului Centrului European pentru Dezvoltarea Formării Profesionale aferent exerciţiului financiar 2005
   PARLAMENTUL EUROPEAN,
   având în vedere conturile anuale finale ale Centrului European pentru Dezvoltarea Formării Profesionale pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Centrului European pentru Dezvoltarea Formării Profesionale pentru exerciţiul financiar 2005, precum şi răspunsurile centrului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CEE) nr. 337/75 al Consiliului din 10 februarie 1975 privind înfiinţarea Centrului European pentru Dezvoltarea Formării Profesionale (4), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru ocuparea forţei de muncă şi afaceri sociale (A6-0097/2007),

               A.

               întrucât Curtea de Conturi a declarat că a obţinut asigurări rezonabile cu privire la fiabilitatea conturilor anuale pentru exerciţiul financiar care s-a încheiat la 31 decembrie 2005 şi cu privire la legalitatea şi regularitatea tranzacţiilor subiacente, cu rezerve,

               B.

               întrucât la 27 aprilie 2006 Parlamentul a acordat directorului descărcarea de gestiune pentru execuţia bugetului centrului aferent exerciţiului financiar 2004 (6), iar în rezoluţia care însoţea decizia Parlamentului de descărcare de gestiune, inter alia:

                           —

                           a solicitat centrului să se asigure că conturile sunt complete şi că toate activităţile, inclusiv achiziţiile şi vânzările cantinei pentru personal, sunt controlate în mod adecvat;

                           —

                           îşi exprima îngrijorarea cu privire la neregulile constatate de Curtea de Conturi în ceea ce priveşte procedurile de atribuire a contractelor, ia notă de măsurile adoptate de centru pentru a se asigura că nu se vor repeta astfel de nereguli; solicita centrului să se asigure că sunt aplicate strict regulile de concurenţă şi caietele de sarcini;

                           —

                           sublinia necesitatea unui proces de recrutare just, deschis şi transparent;

         Aspecte generale privind majoritatea agenţiilor UE care necesită descărcarea individuală de gestiune

               1.

               consideră că numărul din ce în ce mai ridicat de agenţii comunitare şi activităţile unora dintre ele nu par să se integreze într-un cadru politic global, că misiunile unor agenţii nu reflectă întotdeauna nevoile reale ale Uniunii, şi nici aşteptările cetăţenilor, şi constată că, în general, agenţiile nu au întotdeauna o imagine bună, şi nici o bună reputaţie;

               2.

               invită, prin urmare, Comisia să definească un cadru politic global privind instituirea de noi agenţii comunitare şi să prezinte un studiu asupra raportului costuri-beneficii înainte de a institui o nouă agenţie, asigurându-se că se evită suprapunerea activităţilor între agenţii sau cu misiunile altor organizaţii europene;

               3.

               solicită Curţii de Conturi să îşi dea avizul cu privire la studiul asupra raportului costuri-beneficii înainte ca Parlamentul să adopte o decizie;

               4.

               invită Comisia să prezinte, la fiecare cinci ani, un studiu privind valoarea adăugată a fiecărei agenţii existente; invită toate instituţiile relevante ca, în cazul unei evaluări negative a valorii adăugate a unei agenţii, să ia măsurile care se impun, reformulând mandatul agenţiei respective sau închizând-o;

               5.

               având în vedere numărul din ce în ce mai ridicat de agenţii de reglementare, regretă că negocierile privind proiectul de acord instituţional pentru încadrarea acestor agenţii nu s-au încheiat încă şi invită serviciile competente ale Comisiei să ia, împreună cu Curtea de Conturi, toate măsurile pentru ca acest acord să se realizeze rapid;

               6.

               constată că responsabilitatea bugetară a Comisiei presupune legături mai strânse între agenţii şi Comisie; solicită Comisiei şi Consiliului să ia toate măsurile pentru a acorda Comisiei, până la 31 decembrie 2007, o minoritate de blocaj în cadrul organismelor de control ale agenţiilor de reglementare şi să prevadă această minoritate de blocaj chiar de la început în cazul instituirii de noi agenţii;

               7.

               invită Curtea de Conturi să creeze un nou capitol în raportul său anual, consacrat tuturor agenţiilor cărora urmează să li se acorde descărcarea de gestiune în cadrul conturilor Comisiei, pentru a oferi o imagine mai clară a modului în care agenţiile utilizează fondurile UE;

               8.

               reaminteşte principiul conform căruia toate agenţiile comunitare, subvenţionate sau nu, primesc descărcarea de gestiune din partea Parlamentului, chiar şi în cazul în care, în temeiul actului lor constitutiv, intervine o autoritate de descărcare;

               9.

               invită Curtea de Conturi să realizeze audituri de performanţă pentru toate agenţiile şi să prezinte rapoarte în acest sens comisiilor relevante din Parlament, inclusiv Comisiei pentru control bugetar;

               10.

               constată că numărul de agenţii este în continuă creştere şi că, în conformitate cu responsabilitatea politică a Comisiei privind funcţionarea agenţiilor, care depăşeşte simpla asistenţă logistică, este tot mai necesar ca direcţiile generale din cadrul Comisiei care sunt responsabile cu instituirea şi supravegherea agenţiilor să dispună de o abordare comună în ceea ce priveşte agenţiile; consideră că o structură similară cu cea creată de agenţii pentru coordonare între DG implicate ar putea constitui o soluţie pragmatică pentru această abordare comună, la nivelul Comisiei, a tuturor aspectelor legate de agenţii;

               11.

               invită Comisia să amelioreze sprijinul administrativ şi tehnic acordat agenţiilor, ţinând seama de complexitatea crescândă a reglementărilor administrative ale Comunităţii şi de problemele tehnice;

               12.

               constată lipsa unui organism disciplinar în toate agenţiile comunitare şi invită Comisia să ia măsurile necesare pentru instituirea rapidă a unui astfel de mecanism;

               13.

               salută îmbunătăţirile considerabile constatate în coordonarea dintre agenţiile UE, care le permite să soluţioneze probleme recurente şi eficientizează cooperarea cu Comisia şi cu Parlamentul;

               14.

               consideră că instituirea de către mai multe agenţii a unui serviciu comun de asistenţă, care să asigure conformitatea sistemelor informatice de gestiune financiară cu sistemele Comisiei, este o măsură care trebuie dezvoltată şi extinsă;

               15.

               solicită agenţiilor să îmbunătăţească cooperarea dintre ele şi evaluarea comparativă cu actorii din domeniu; îndeamnă Comisia să adopte mijloacele pe care le va considera necesare pentru a ajuta agenţiile să-şi îmbunătăţească imaginea şi să mărească vizibilitatea activităţilor lor;

               16.

               solicită Comisiei să elaboreze o propunere de armonizare a formatului rapoartelor anuale ale agenţiilor şi să dezvolte indicatori de performanţă care să permită o comparaţie între nivelurile lor de eficienţă;

               17.

               invită agenţiile să prezinte, la începutului fiecărui an, indicatori de performanţă pe baza cărora să poată fi evaluate;

               18.

               invită toate agenţiile să utilizeze din ce în ce mai mult obiectivele SMART, ceea ce ar trebui să conducă la o planificare şi o realizare mai realiste a obiectivelor specifice;

               19.

               este de acord cu opinia Curţii de Conturi conform căreia Comisia este, de asemenea, responsabilă pentru gestiunea (financiară) a agenţiilor; îndeamnă, prin urmare, Comisia să supravegheze şi, dacă este cazul, să direcţioneze şi să ajute la gestiunea diferitelor agenţii, în special în ceea ce priveşte aplicarea corespunzătoare a procedurilor de licitaţie, transparenţa procedurilor de recrutare, buna gestiune financiară (subutilizare şi suprabugetare) şi, cel mai important, buna aplicare a normelor privind cadrul de control intern;

               20.

               consideră că programele de activitate ale agenţiilor ar trebui să prezinte contribuţiile acestora în termeni operaţionali şi măsurabili şi că ar trebui să se acorde atenţia cuvenită standardelor de control intern ale Comisiei;

         Aspecte specifice

               21.

               invită centrul să evite o situaţie similară cu cea din exerciţiul financiar 2005 în cursul căruia a atins o rată de utilizare de 90 % pentru creditele de angajament şi de aproximativ 85 % pentru creditele de plată; reaminteşte că, totuşi, creditele pentru activităţile operaţionale au fost subutilizate (anularea a 15 % din creditele de angajament, 20 % din creditele de plată şi 15 % din creditele reportate), în special după reorganizarea procedurilor de atribuire a contractelor;

               22.

               invită centrul să îşi ajusteze programarea şi să îşi amelioreze procesul de monitorizare pe întreg parcursul exerciţiului; reaminteşte că, în această privinţă, Curtea de Conturi constată că nu a fost introdusă gestionarea pe activităţi, chiar dacă regulamentul financiar al centrului prevede această formă de gestionare în vederea unei monitorizări mai bune a performanţelor;

               23.

               invită centrul să remedieze deficienţele programului informatic de contabilitate (FIBUS) utilizat de centru, care nu permite blocarea angajamentelor expirate, în cadrul căruia procedura pentru semnarea electronică a ordinelor de plată nu respectă dispoziţiile în vigoare, iar trasabilitatea tranzacţiilor efectuate este insuficientă;

               24.

               solicită ca principiul separării sarcinilor ordonatorului de credite de cele ale contabilului să fie aplicate integral, pentru a se evita situaţii precum cea din 2005 când o parte dintre sarcinile contabilului au fost efectuate de departamente pentru care responsabilitatea revine ordonatorului de credite;

               25.

               constată că, în răspunsul său, centrul informează că măsurile adoptate garantează regularitatea procedurilor şi are încredere că centrul pune în aplicare recomandările Curţii de Conturi, ţinând cont, în special, de faptul că serviciul de audit intern nu a mai constatat nicio altă neregulă în toamna anului 2006 şi a confirmat faptul că măsurile adoptate de centru au avut rezultatul aşteptat;

               26.

               invită centrul să efectueze urgent o analiză a riscurilor, să definească natura şi frecvenţa verificărilor ex post şi să descrie procedurile de gestionare şi sistemele de control intern;

               27.

               invită centrul să formuleze de urgenţă mandatul exact al comisiei care urmează să soluţioneze plângerile personalului, comisie care nu ar trebui, în nici un caz, să îşi depăşească atribuţiile;

               28.

               insistă asupra faptului că centrul ar trebui să aplice proceduri de recrutare standard, pentru a evita situaţiile precum cea din 2005 când un post important de conducere a fost ocupat printr-o procedură internă de selecţie, în timp ce o procedură externă ar fi oferit o gamă mai largă de candidaţi;

               29.

               îşi exprimă îngrijorarea cu privire la numărul mare de nereguli constatate de Curtea de Conturi în contractele examinate, în cinci din şase dintre acestea fiind constatate nereguli (7); insistă asupra faptului că centrul ar trebui să remedieze deficienţele constatate în ceea ce priveşte organizarea sa şi procedurile de licitaţie;

               30.

               este de părere că centrul ar trebui să îşi armonizeze abordarea asupra aspectelor IT, în special la elaborarea paginilor de internet şi intranet, fragmentarea actuală generând riscuri tehnice şi costuri excesive;

               31.

               încurajează centrul să continue eforturile de îmbunătăţire a metodelor de comunicare pentru ca publicul să fie mai bine informat cu privire la activităţile centrului.

      (1)  JO C 266, 31.10.2006, p. 28.

      (2)  JO C 312, 19.12.2006, p. 60.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 39, 13.2.1975, p. 1. Regulament modificat prin Regulamentul (CE) nr. 2051/2004 (JO L 355, 1.12.2004, p. 1).

      (5)  JO L 357, 31.12.2002, p. 72.

      (6)  JO L 340, 6.12.2006, p. 63.

      (7)  Nejustificarea procedurii alese sau neprezentarea motivelor pentru selectarea ofertanţilor care să depună oferte, precum şi absenţa unei documentaţii adecvate.


title: Decizia Consiliului din 26 octombrie 1992 referitoare la încheierea acordului dintre Comunitatea Economică Europeană și Republica Albania privind comerțul și cooperarea comercială și economică

text:
Anunţ juridic important

|

31992D0535

Official Journal L 343 , 25/11/1992 P. 0001 - 0001 Ediţie specială în limba cehă Chapter 11 Volume 18 P. 207  - 207 Ediţie specială în limba estonă Chapter 11 Volume 18 P. 207  - 207 Ediţie specială în limba maghiară Chapter 11 Volume 18 P. 207  - 207 Ediţie specială în limba lituaniană Chapter 11 Volume 18 P. 207  - 207 Ediţie specială în limba letonă Chapter 11 Volume 18 P. 207  - 207 Ediţie specială în limba malteză Chapter 11 Volume 18 P. 207  - 207 Ediţie specială în limba polonă Chapter 11 Volume 18 P. 207  - 207 Ediţie specială în limba slovacă Chapter 11 Volume 18 P. 207  - 207 Ediţie specială în limba slovenă Chapter 11 Volume 18 P. 207  - 207

		19921026Decizia Consiliuluidin 26 octombrie 1992referitoare la încheierea acordului dintre Comunitatea Economică Europeană și Republica Albania privind comerțul și cooperarea comercială și economică(92/535/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolele 113 și 235,având în vedere propunerea Comisiei,având în vedere avizul Parlamentului European [1],întrucât încheierea acordului dintre Comunitatea Economică Europeană și Republica Albania privind comerțul și cooperarea comercială și economică este necesară pentru realizarea obiectivelor Comunității în domeniul relațiilor externe,DECIDE:Articolul 1Acordul dintre Comunitatea Economică Europeană și Republica Albania privind comerțul și cooperarea comercială și economică se aprobă în numele Comunității.Textul acordului se anexează la prezenta decizie.Articolul 2Președintele Consiliului procedează la notificarea prevăzută la articolul 21 din acord [2].Articolul 3Comisia, asistată de reprezentanții statelor membre, reprezintă Comunitatea în cadrul comisiei mixte instituite prin articolul 18 din acord.Adoptată la Luxemburg, 26 octombrie 1992.Pentru ConsiliuPreședinteleJ. Gummer[1] JO C 284, 2.11.1992.[2] JO L 343, 25.11.1992, p. 10.--------------------------------------------------


title: Decizia Consiliului din 30 noiembrie 1987 de acceptare, în numele Comunității, a anexei E.5 la Convenția internațională privind simplificarea și armonizarea procedurilor vamale

text:
               02/Volumul 04

               RO

               Jurnalul Ofícial al Uniunii Europene

               20

         31987D0593

               L 362/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 30 noiembrie 1987
   de acceptare, în numele Comunității, a anexei E.5 la Convenția internațională privind simplificarea și armonizarea procedurilor vamale
   (87/593/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 28, 43 și 235,
   având în vedere propunerea Comisiei,
   având în vedere avizul Parlamentului European (1),
   întrucât, în conformitate cu Decizia 75/199/CEE (2), Comunitatea a încheiat Convenția internațională privind simplificarea și armonizarea procedurilor vamale;
   întrucât acceptarea anexelor la Convenția internațională privind simplificarea și armonizarea procedurilor vamale contribuie efectiv la facilitarea și dezvoltarea comerțului internațional;
   întrucât anexa E.5 referitoare la admiterea temporară sub rezerva reexportării în aceeași stare poate fi acceptată de către Comunitate;
   întrucât, cu toate acestea, o astfel de acceptare ar trebui însoțită de anumite rezerve pentru a ține seama de cerințele specifice ale uniunii vamale și de stadiul actual atins în armonizarea legislației vamale,
   DECIDE:
   Articolul 1
   Se acceptă, în numele Comunității, anexa E.5 la Convenția internațională privind simplificarea și armonizarea procedurilor vamale, referitoare la admiterea temporară cu condiția reexportării în aceeași stare, cu o rezervă de ordin general și rezerve cu privire la standardele 14 și 23 și la practicile recomandate 33, 37 și 38.
   Textul anexei menționate, împreună cu rezervele, se anexează la prezenta decizie.
   Articolul 2
   Președintele Consiliului numește persoana împuternicită să adreseze o notificare Secretarului general al Consiliului de Cooperare Vamală cu privire la acceptarea de către Comunitate a anexei menționate la articolul 1, cu rezervele prevăzute la articolul respectiv.

      Adoptată la Bruxelles, 30 noiembrie 1987.

            Pentru Consiliu

            Președintele

         N. WILHJELM

      (1)  JO C 318, 30.11.1987.

      (2)  JO L 100, 21.4.1975, p. 1.
   ANEXĂ

      ANEXA E.5
      ANEXĂ PRIVIND ADMITEREA TEMPORARĂ CU CONDIȚIA REEXPORTULUI ÎN ACEEAȘI STARE
      INTRODUCERE
      Există multe motive economice, sociale și culturale care pot determina o țară să încurajeze importul temporar de mărfuri.
      În afară de aceasta, atunci când mărfurile nu trebuie să staționeze decât temporar pe teritoriul vamal al unui stat, ar fi nejustificată solicitarea plății definitive a drepturilor și taxelor de import aplicabile acestora, deoarece efectul ar fi, spre exemplu, supunerea mărfurilor la plata drepturilor și taxelor de import de fiecare dată când sunt importate temporar într-o țară sau alta.
      Prin urmare, legislațiile interne ale celor mai multe țări conțin dispoziții care permit scutirea condiționată de drepturi și taxe de import a anumitor categorii de mărfuri importate temporar.
      Procedura vamală de scutire condiționată de drepturi și taxe de import pentru mărfuri importate cu un anumit scop și destinate reexportului în aceeași stare este procedura de admitere temporară.
      De regulă, admiterea temporară presupune scutirea condiționată totală de drepturi și taxe de import. Cu toate acestea, în anumite cazuri speciale, spre exemplu atunci când mărfurile se utilizează în producție, la executarea de lucrări sau în transportul intern, scutirea condiționată poate fi numai parțială.
      Prezenta anexă nu se aplică articolelor importate temporar de către călători pentru uzul lor personal și nici mijloacelor de transport private.
      DEFINIȚII
      În sensul prezentei anexe:

                  (a)

                  termenul „admitere temporară” înseamnă procedura vamală prin care anumite mărfuri pot fi aduse pe teritoriul vamal, fiind scutite în mod condiționat de plata drepturilor și taxelor de import; astfel de mărfuri trebuie importate cu un anumit scop și destinate reexportului într-un termen stabilit și fără a fi supuse vreunei modificări, cu excepția deprecierii normale ca urmare a utilizării mărfurilor;

                  (b)

                  termenul „drepturi și taxe de import” înseamnă drepturile vamale și toate drepturile, taxele și redevențele sau impunerile percepute pentru sau în legătură cu importarea mărfurilor, dar fără a include redevențe și impuneri a căror valoare se limitează la costul aproximativ al serviciilor oferite;

                  (c)

                  termenul „control vamal” înseamnă măsurile aplicate pentru asigurarea conformității cu actele cu putere de lege și normele administrative de a căror aplicare răspund autoritățile vamale;

                  (d)

                  termenul „garanție” înseamnă ceea ce asigură, în conformitate cu cerințele autorităților vamale, îndeplinirea unei obligații față de administrația vamală. Garanția se numește „generală” atunci când asigură îndeplinirea obligațiilor care decurg din mai multe operațiuni;

                  (e)

                  termenul „persoană” înseamnă atât persoană fizică cât și juridică, cu excepția cazului în care se specifică altfel.

            PRINCIPIU
      1.   Standard
      Admiterea temporară este reglementată de dispozițiile prezentei anexe.
      DOMENIU DE APLICARE
      2.   Standard
      Legislația internă enumeră cazurile în care se poate acorda admiterea temporară și stabilește condițiile care trebuie îndeplinite.
      3.   Standard
      Pentru mărfurile admise temporar se acordă scutirea condiționată totală de drepturi și taxe de import. Cu toate acestea, scutirea condiționată de drepturi și taxe de import poate fi numai parțială în cazurile la care se referă practica recomandată nr. 38.
      4.   Standard
      Admiterea temporară nu se limitează la mărfurile importate direct din străinătate, ci este de asemenea autorizată pentru mărfurile aflate în tranzit vamal, scoase din antrepozite vamale sau dintr-un porto-franco sau o zonă liberă.
      5.   Practică recomandată
      Admiterea temporară ar trebui acordată indiferent de țara de origine, de proveniență sau de destinație a mărfurilor.
      ACORDAREA ADMITERII TEMPORARE
      (a)   Formalități anterioare acordării admiterii temporare
      6.   Standard
      Legislația internă precizează cazurile în care pentru admiterea temporară este necesară autorizarea prealabilă, precum și autoritățile împuternicite să acorde o astfel de autorizare.
      7.   Practică recomandată
      Numărul cazurilor în care pentru admiterea temporară este necesară autorizarea prealabilă trebuie să fie cât mai redus.
      (b)   Declarația pentru admiterea temporară
      8.   Standard
      Legislația internă stabilește condițiile în care se prezintă la biroul vamal competent mărfurile destinate admiterii temporare și se depune declarația vamală.
      9.   Practică recomandată
      Este necesară armonizarea formularelor naționale utilizate pentru admiterea temporară cu cele utilizate pentru declarația mărfurilor destinate pieței naționale.
      (c)   Garanția
      10.   Standard
      Formele în care se poate constitui garanția pentru admiterea temporară se stabilesc prin legislația internă sau de către autoritățile vamale în conformitate cu legislația internă.
      11.   Practică recomandată
      Alegerea între diferitele forme acceptabile de garanție ar trebui lăsată la latitudinea declarantului.
      12.   Standard
      În conformitate cu legislația internă, autoritățile vamale stabilesc valoarea garanției care trebuie constituită pentru admiterea temporară.
      13.   Practică recomandată
      Valoarea garanției constituite pentru admiterea temporară nu trebuie să depășească valoarea drepturilor și taxelor de import de care mărfurile respective sunt scutite condiționat.
      Notă
      Această practică recomandată nu împiedică stabilirea valorii garanției pe baza unei rate unice atunci când mărfurile se încadrează la un număr mare de poziții tarifare.
      14.   Standard
      Persoanele care utilizează în mod frecvent procedura de admitere temporară la unul sau mai multe birouri vamale dintr-un teritoriu vamal dat sunt autorizate să constituie garanție generală.
      15.   Practică recomandată
      Autoritățile vamale ar trebui să renunțe la solicitarea garanției atunci când sunt convinse că achitarea eventualelor sume exigibile poate fi asigurată prin alte mijloace.
      (d)   Carnete ATA
      16.   Practică recomandată
      Părțile contractante ar trebui să analizeze cu atenție posibilitatea de aderare la Convenția vamală privind carnetul ATA pentru admiterea temporară de mărfuri, adoptată la Bruxelles la 6 decembrie 1961 și, astfel, de acceptare a carnetelor ATA în locul documentelor vamale naționale și drept garanție pentru drepturile și taxele de import privind mărfurile cărora li se acordă admitere temporară cu scutire condiționată totală de drepturi și taxe de import.
      (e)   Controlul mărfurilor
      17.   Practică recomandată
      La solicitarea importatorului și din motive considerate întemeiate, autoritățile vamale ar trebui, pe cât posibil, să permită ca mărfurile destinate admiterii temporare să fie controlate în spațiile persoanelor interesate, cheltuielile implicate de acest control fiind suportate de către importator.
      (f)   Măsuri de identificare
      18.   Practică recomandată
      În scopul identificării mărfurilor admise temporar, autoritățile vamale ar trebui să nu recurgă la aplicarea de însemne vamale (sigilii, timbre, perforări etc.) decât atunci când mărfurile nu se pot identifica ușor cu ajutorul sigiliilor străine, prin însemne, numere sau alte indicații care le-au fost aplicate permanent, prin descriere sau prin eșantionare.
      STAȚIONAREA MĂRFURILOR PE TERITORIUL VAMAL
      19.   Standard
      Termenul admiterii temporare se stabilește, pentru fiecare tip de caz, în funcție de timpul necesar pentru admiterea temporară, până la perioada maximă prevăzută de legislația internă, după caz.
      20.   Practică recomandată
      La solicitarea persoanei interesate și din motive considerate întemeiate, autoritățile vamale ar trebui să prelungească perioada stabilită inițial.
      ÎNCHEIEREA ADMITERII TEMPORARE
      21.   Standard
      Legislația internă prevede condițiile în care mărfurile admise temporar se prezintă la biroul vamal competent și se depune declarația vamală.
      (a)   Reexportul
      22.   Standard
      Se permite ca mărfurile admise temporar să fie reexportate în unul sau mai multe transporturi.
      23.   Standard
      Încheierea admiterii temporare se face prin plasarea mărfurilor într-un porto-franco sau într-o zonă liberă.
      24.   Standard
      Se permite ca mărfurile admise temporar să fie reexportate printr-un alt birou vamal decât cel prin care au fost importate.
      25.   Practică recomandată
      La solicitarea exportatorului și din motive considerate întemeiate, autoritățile vamale ar trebui, pe cât posibil, să permită ca mărfurile destinate reexportului să fie controlate în spațiile persoanelor interesate, cheltuielile implicate de un astfel de control fiind suportate de către exportator.
      (b)   Alte metode de încheiere
      26.   Standard
      Admiterea temporară se poate încheia prin introducerea în consum a mărfurilor, sub rezerva îndeplinirii condițiilor și formalităților aplicabile într-un astfel de caz.
      27.   Standard
      Legislația internă stabilește momentul de luat în considerare în scopul determinării valorii și a cantității mărfurilor introduse în consum și a ratelor drepturilor și taxelor de import aplicabile acestora.
      28.   Practică recomandată
      Ar trebui adoptate dispoziții prin care admiterea temporară să poată fi încheiată prin depozitarea mărfurilor într-un antrepozit vamal în vederea exportului ulterior sau a altui transfer autorizat.
      29.   Practică recomandată
      Ar trebui adoptate dispoziții prin care admiterea temporară să poată fi încheiată prin plasarea mărfurilor sub un regim de tranzit vamal în vederea exportului ulterior.
      30.   Standard
      Admiterea temporară se încheie atunci când, la cererea persoanei interesate, mărfurile sunt abandonate în favoarea trezoreriei publice, ori sunt distruse sau deposedate de valoarea comercială sub control vamal, conform deciziei autorităților vamale. O astfel de abandonare sau distrugere nu implică nici o cheltuială din trezoreria publică.
      Orice fel de deșeuri sau resturi rămase în urma distrugerii, în cazul în care se introduc în consum, se supun drepturilor și taxelor de import care s-ar aplica unor asemenea deșeuri sau resturi importate în starea respectivă.
      31.   Standard
      Mărfurile admise temporar, care sunt distruse sau iremediabil pierdute ca urmare a unui accident sau a unui caz de forță majoră, nu se supun drepturilor și taxelor de import, cu condiția ca o astfel de distrugere sau pierdere să fie constatată în mod corespunzător, în conformitate cu cerințele autorităților vamale.
      Orice fel de deșeuri sau resturi rămase în urma distrugerii, în cazul în care se introduc în consum, se supun drepturilor și taxelor de import care s-ar aplica unor asemenea deșeuri sau resturi importate în starea respectivă.
      Notă
      În caz de scutire condiționată parțială de drepturi și taxe de import, se aplică standardele 30 și 31, cu condiția achitării acelei părți din drepturile și taxele de import care era exigibilă la momentul abandonării, distrugerii sau pierderii mărfurilor.
      ELIBERAREA GARANȚIEI
      32.   Standard
      Garanția depusă se eliberează cât mai curând posibil după încheierea perioadei de admitere temporară.
      33.   Practică recomandată
      În cazul în care garanția a fost constituită sub formă de depozit în numerar, ar trebui ca rambursarea acesteia să se poată efectua la biroul de reexport, chiar dacă mărfurile nu au fost importate prin biroul respectiv.
      INFORMAȚII PRIVIND ADMITEREA TEMPORARĂ
      34.   Standard
      Autoritățile vamale iau măsurile necesare pentru ca orice persoană interesată să poată obține fără dificultate toate informațiile utile cu privire la admiterea temporară.
      DOMENIU DE APLICARE
      (a)   Admitere temporară cu scutire condiționată totală de drepturi și taxe de import
      35.   Practică recomandată
      Admiterea temporară ar trebui acordată pentru următoarele mărfuri:

                  1.

                  „Ambalajele” menționate la articolul 2 din Convenția vamală privind importul temporar de ambalaje (Bruxelles, 6 octombrie 1960).

                  2.

                  „Mărfurile destinate expunerii sau utilizării la expoziții, târguri, întruniri sau evenimente similare” menționate la articolul 2 alineatul (1) din Convenția vamală privind facilitățile acordate la importul mărfurilor destinate expunerii sau utilizării la expoziții, târguri, întruniri sau evenimente similare (Bruxelles, 8 iunie 1961).

                  3.

                  „Echipamentul profesional” menționat în anexele A – C la Convenția vamală privind importul temporar de echipament profesional (Bruxelles, 8 iunie 1961).

                  4.

                  „Materialul de bunăstare destinat navigatorilor maritimi” menționat la articolul 1 litera (a), din Convenția vamală privind materialul de bunăstare destinat navigatorilor maritimi (Bruxelles, 1 decembrie 1964).

                  5.

                  „Materialul științific” menționat la articolul 1 litera (a) din Convenția vamală privind importul temporar de material științific (Bruxelles, 11 iunie 1968).

                  6.

                  „Materialul pedagogic” menționat la articolul 1 litera (a) din Convenția vamală privind importul temporar de material pedagogic (Bruxelles, 8 iunie 1970).

                  7.

                  „Mostrele comerciale” și „materialele publicitare” menționate la articolele III și V din Convenția Internațională pentru facilitarea importului de mostre comerciale și de material publicitar (Geneva, 7 noiembrie 1952).

                  8.

                  „Materialul publicitar în domeniul turismului” menționat la articolul 3 din Protocolul adițional la Convenția asupra facilităților vamale în favoarea turismului, relativ la importul de documente și de materiale de propagandă turistică (New York, 4 iunie 1954).

                  9.

                  „Containerele” menționate la articolul 1 litera (c) din Convenția vamală privind containerele (Geneva, 2 decembrie 1972).

                  10.

                  „Paleții” menționați la articolul 1 din Convenția Europeană asupra tratamentului vamal al paleților folosiți în transportul internațional (Geneva, 9 decembrie 1960).

                  11.

                  „Vehiculele rutiere comerciale” menționate la articolul 1 din Convenția vamală privind importul temporar de vehicule rutiere comerciale (Geneva, 18 mai 1956).

            Părțile contractante sunt invitate să ia în considerare posibilitatea de a adera la instrumentele internaționale de mai sus.
      36.   Practică recomandată
      Autoritățile vamale ar trebui să renunțe la solicitarea unei declarații scrise și a unei garanții în cazurile de admitere temporară menționate la punctele 1, 9, 10 și 11 din practica recomandată 35.
      37.   Practică recomandată
      Admiterea temporară ar trebui acordată următoarelor mărfuri cu excepția cazului în care acestea sunt eligibile pentru scutirea totală de taxe vamale în conformitate cu legislația internă:

                  1.

                  Articole transportabile folosite, aparținând unei persoane care primește rezidență temporară în țara importatoare.

                  2.

                  Articole (inclusiv vehicule) care, prin natura lor, nu pot avea altă întrebuințare decât aceea de a face publicitate anumitor produse sau propagandă unui anumit scop.

                  3.

                  Suporturi purtătoare de informații pentru utilizare în prelucrarea automată a datelor.

                  4.

                  Desene, proiecte și modele destinate producției de mărfuri.

                  5.

                  Matrițe, clișee, forme de tipar și articole similare, împrumutate sau închiriate, pentru imprimarea ilustrațiilor în periodice sau cărți.

                  6.

                  Matrițe, clișee, forme de tipar, forme de turnare și articole similare, împrumutate sau închiriate, pentru a fi utilizate la producerea articolelor care urmează să fie livrate în străinătate.

                  7.

                  Instrumente, aparate și mașini care urmează să fie testate sau verificate.

                  8.

                  Instrumente, aparate și mașini puse în mod gratuit la dispoziția unui client de către sau prin intervenția unui furnizor sau reparator, până la livrarea sau repararea unor mărfuri similare.

                  9.

                  Costume și elemente de decor trimise cu titlu de împrumut sau închiriate companiilor teatrale sau teatrelor.

                  10.

                  Mărfuri care trebuie supuse unei schimbări a ambalajului înaintea livrării lor în străinătate.

                  11.

                  Mărfuri cum ar fi îmbrăcămintea, bijuteriile și covoarele, trimise pentru vânzare eventuală unor persoane neimplicate în comerțul cu astfel de mărfuri.

                  12.

                  Animale, articole sportive și alte articole aparținând unei persoane rezidente în străinătate, destinate utilizării de către persoana respectivă în competiții sau demonstrații sportive.

                  13.

                  Opere de artă, piese de colecție și antichități pentru expunerea în expoziții, inclusiv în cele organizate de către artiștii înșiși.

                  14.

                  Cărți trimise ca împrumut persoanelor rezidente în țara importatoare.

                  15.

                  Fotografii, diapozitive și filme care urmează să fie prezentate într-o expoziție sau la un concurs fotografic sau cinematografic.

                  16.

                  Animale de tracțiune și echipament pentru lucrarea terenurilor agricole din vecinătatea graniței de către persoane rezidente în străinătate.

                  17.

                  Animale aduse la pășunat pe terenurile din vecinătatea graniței exploatate de către persoane rezidente în străinătate.

                  18.

                  Cai și alte animale importate pentru a fi potcovite, cântărite, pentru tratament sau în alte scopuri veterinare.

                  19.

                  Echipament specializat, transportat pe cale maritimă și utilizat pe țărm în porturi de escală pentru încărcarea, descărcarea și manipularea încărcăturii.

            (b)   Admitere temporară cu scutire condiționată parțială de drepturi și taxe de import
      38.   Practică recomandată
      Mărfurile, altele decât cele menționate la practicile recomandate 35 și 37, destinate să fie utilizate temporar în scopuri precum producția, efectuarea de lucrări sau transportul intern, ar trebui să beneficieze de admitere temporară cu scutire condiționată parțială de drepturi și taxe de import.
      Notă
      Legislația internă poate prevedea, în scopul calculării drepturilor și taxelor plătibile pentru astfel de mărfuri, luarea în considerare a duratei staționării acestora pe teritoriul vamal, a deprecierii ca urmare a utilizării acestora sau a taxelor de închiriere plătite pentru acestea.

   Rezerve formulate de Comunitate cu privire la anexa E.5 la Convenția internațională privind simplificarea și armonizarea procedurilor vamale
   1.   Rezervă de ordin general (observație de ordin general)

      „Legislația comunitară acoperă doar parțial dispozițiile prezentei anexe. În domeniile nereglementate de legislația comunitară, statele membre își formulează propriile rezerve, după caz.”

   2.   Standardul 14

      „Acest standard nu se aplică atunci când procedura se îndeplinește la birouri vamale situate în state membre diferite.”

   3.   Standardul 23

      „În statele membre în care există zone libere, acest standard se aplică numai dacă mărfurile respective sunt plasate într-o zonă liberă în vederea exportării lor ulterioare de pe teritoriul vamal al Comunității.”

   4.   Practica recomandată 33

      „Această practică recomandată nu se aplică în toate cazurile, în special atunci când procedura se îndeplinește la birouri vamale situate în state membre diferite, cu excepția anumitor cazuri privind Uniunea Economică Benelux.”

   5.   Practica recomandată 37

      „Mărfurile care intră sub incidența punctului 3 beneficiază de admitere temporară dacă sunt înregistrate și puse gratuit la dispoziția unei anumite persoane, fie că această persoană este stabilită sau nu pe teritoriul vamal al Comunității.
      Pentru mărfurile enumerate la punctele 4 și 5 ale practicii recomandate, legislația comunitară prevede importul temporar cu scutire totală de drepturi de import atunci când cel puțin un procent de 75 % din producția rezultată din utilizarea acestora se exportă de pe teritoriul vamal al Comunității.
      Testele și verificările prevăzute la punctul 7 nu trebuie să constituie o activitate lucrativă.
      Operațiunea la care se face referire la punctul 10 nu este prevăzută de legislația comunitară în cadrul regimului de admitere temporară. Cu toate acestea, poate fi executată (spre exemplu) ca o modalitate uzuală de manipulare la un antrepozit vamal, într-o zonă liberă sau în cadrul regimului de perfecționare activă.
      Legislația comunitară nu prevede operațiunea menționată la punctul 19.”

   6.   Practica recomandată 38

      „Scutirea parțială nu se aplică în cazul taxei pe valoare adăugată. Admiterea temporară cu suspendarea parțială a drepturilor de import nu se aplică mărfurilor a căror utilizare poate cauza pagube economiei Comunității, în special din cauza raportului dintre durata lor de viață economică și perioada de staționare preconizată.”


Anunţ juridic important

|

2013/358/UE: Decizia Băncii Centrale Europene din 21 iunie 2013 de modificare a Deciziei BCE/2010/29 privind emisiunea de bancnote euro (BCE/2013/16)

Jurnalul Oficial L 187 , 06/07/2013 p. 0013 - 0014

		Decizia Băncii Centrale Europenedin 21 iunie 2013de modificare a Deciziei BCE/2010/29 privind emisiunea de bancnote euro(BCE/2013/16)(2013/358/UE)CONSILIUL GUVERNATORILOR BĂNCII CENTRALE EUROPENE,având în vedere Tratatul privind funcționarea Uniunii Europene, în special articolul 128 alineatul (1),având în vedere Statutul Sistemului European al Băncilor Centrale și al Băncii Centrale Europene, în special articolul 16,întrucât:(1) Având în vedere aderarea Croației la Uniunea Europeană și intrarea băncii sale centrale naționale (BCN), Hrvatska narodna banka, în Sistemul European al Băncilor Centrale la 1 iulie 2013, Decizia BCE/2013/17 din 21 iunie 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene [1] prevede extinderea grilei de repartiție pentru subscrierea la capitalul Băncii Centrale Europene (denumită în continuare "grilă de repartiție pentru capital") și stabilește, cu aplicare de la 1 iulie 2013, noile ponderi atribuite fiecărei BCN în grila de repartiție pentru capital extinsă (denumite în continuare "ponderi în grila de repartiție pentru capital").(2) Articolul 1 litera (d) din Decizia BCE/2010/29 din 13 decembrie 2010 privind emisiunea de bancnote euro [2] definește "grila pentru alocarea bancnotelor" și face trimitere la anexa I la această decizie, care specifică grila pentru alocarea bancnotelor aplicabilă de la 1 ianuarie 2011. Întrucât de la 1 iulie 2013 se vor aplica noi ponderi în grila de repartiție pentru capital, Decizia BCE/2010/29 trebuie modificată pentru a stabili grila pentru alocarea bancnotelor aplicabilă de la 1 iulie 2013,ADOPTĂ PREZENTA DECIZIE:Articolul 1Modificare(1) Articolul 1 litera (d) ultima teză din Decizia BCE/2010/29 se înlocuiește cu următorul text: "Anexa I la prezenta decizie cuprinde grila pentru alocarea bancnotelor aplicabilă de la 1 iulie 2013."(2) Anexa I la Decizia BCE/2010/29 se înlocuiește cu textul din anexa la prezenta decizie.Articolul 2Intrarea în vigoarePrezenta decizie intră în vigoare la 1 iulie 2013.Adoptată la Frankfurt pe Main, 21 iunie 2013.Președintele BCEMario Draghi[1] A se vedea pagina 15 din prezentul Jurnal Oficial.[2] JO L 35, 9.2.2011, p. 26.--------------------------------------------------ANEXĂGRILA PENTRU ALOCAREA BANCNOTELOR ÎNCEPÂND CU 1 IULIE 2013Banca Centrală Europeană | 8,0000 % |Nationale Bank van België/Banque Nationale de Belgique | 3,1975 % |Deutsche Bundesbank | 24,8130 % |Eesti Pank | 0,2355 % |Banc Ceannais na hÉireann/Central Bank of Ireland | 1,4695 % |Bank of Greece | 2,5770 % |Banco de España | 10,916 % |Banque de France | 18,6945 % |Banca d’Italia | 16,4760 % |Central Bank of Cyprus | 0,1765 % |Banque centrale du Luxemburg | 0,2300 % |Bank Ċentrali ta’ Malta/Central Bank of Malta | 0,0840 % |De Nederlandsche Bank | 5,2460 % |Oesterreichische Nationalbank | 2,5620 % |Banco de Portugal | 2,3325 % |Banka Slovenije | 0,4325 % |Národná banka Slovenska | 0,9100 % |Suomen Pankki | 1,6475 % |TOTAL | 100,0000 % |--------------------------------------------------


title: Decizia Consiliului din 25 mai 2010 de numire a președintelui și a vicepreședintelui Oficiului pentru Armonizare în cadrul Pieței Interne (mărci, desene și modele industriale), precum și a președintelui camerelor de recurs și a trei președinți de camere de recurs ale oficiului

text:
               11.6.2010

               RO

               Jurnalul Oficial al Uniunii Europene

               C 152/1

         DECIZIA CONSILIULUI
   din 25 mai 2010
   de numire a președintelui și a vicepreședintelui Oficiului pentru Armonizare în cadrul Pieței Interne (mărci, desene și modele industriale), precum și a președintelui camerelor de recurs și a trei președinți de camere de recurs ale oficiului
   2010/C 152/01
   CONSILIUL UNIUNII EUROPENE,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Regulamentul (CE) nr. 207/2009 al Consiliului din 26 februarie 2009 privind marca comunitară (1), în special articolele 125 și 136,
   având în vedere candidaturile prezentate la 12 aprilie 2010 de consiliul de administrație al Oficiului pentru Armonizare în cadrul Pieței Interne (mărci, desene și modele industriale),
   DECIDE:
   Articolul 1
   Domnul António-Serge DE PINHO CAMPINOS, născut la Poitiers (Franța) la 24 octombrie 1968, este numit președinte al Oficiului pentru Armonizare în cadrul Pieței Interne (mărci, desene și modele industriale), cu un mandat de cinci ani.
   Domnul Christian L.L.G. ARCHAMBEAU, născut la Vielsalm (Belgia) la 11 aprilie 1960, este numit vicepreședinte al Oficiului pentru Armonizare în cadrul Pieței Interne (mărci, desene și modele industriale), cu un mandat de cinci ani.
   Domnul Paul Alexandre MAIER, născut la Strasbourg (Franța) la 4 mai 1958, este numit președinte al camerelor de recurs ale Oficiului pentru Armonizare în cadrul Pieței Interne (mărci, desene și modele industriale), cu un mandat de cinci ani.
   Domnul Théophilos MARGELLOS, născut la Atena (Grecia) la 21 noiembrie 1953, este numit președinte al unei camere de recurs a Oficiului pentru Armonizare în cadrul Pieței Interne (mărci, desene și modele industriale), cu un mandat de cinci ani.
   Domnul Tomás DE LAS HERAS LORENZO, născut la Zamora (Spania) la 22 iulie 1951, este numit președinte al unei camere de recurs a Oficiului pentru Armonizare în cadrul Pieței Interne (mărci, desene și modele industriale), cu un mandat de cinci ani.
   Domnul Detlef Michael SCHENNEN, născut la Münster (Germania) la 10 septembrie 1956, este numit președinte al unei camere de recurs a Oficiului pentru Armonizare în cadrul Pieței Interne (mărci, desene și modele industriale), cu un mandat de cinci ani.
   Articolul 2
   Datele la care încep mandatele de cinci ani menționate la articolul 1 se stabilesc de către consiliul de administrație al Oficiului pentru Armonizare în cadrul Pieței Interne (mărci, desene și modele industriale).
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 mai 2010.

            Pentru Consiliu

            Președintele

         M. SEBASTIÁN

      (1)  JO L 78, 24.3.2009, p. 1.


title: 2013/13/UE: Decizia Parlamentului European și a Consiliului din 12 decembrie 2012 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/011 AT/Soziale Dienstleistungen depusă de Austria)

text:
               12.1.2013

               RO

               Jurnalul Oficial al Uniunii Europene

               L 8/12

         DECIZIA PARLAMENTULUI EUROPEAN ȘI A CONSILIULUI
   din 12 decembrie 2012
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/011 AT/Soziale Dienstleistungen depusă de Austria)
   (2013/13/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare al FEG a fost extins pentru cererile depuse în perioada 1 mai 2009-30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 21 decembrie 2011, Austria a prezentat o cerere de mobilizare a FEG, privind disponibilizările din 105 întreprinderi a căror activitate se încadrează în NACE Rev. 2 diviziunea 88 („Activități de asistență socială fără cazare”) în regiunea NUTS II Steiermark (AT22), și a completat-o prin informații suplimentare transmise până la 25 iunie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 5 200 650 EUR.

               (5)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Austria,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru alocarea sumei de 5 200 650 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 12 decembrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia (UE) 2015/468 a Parlamentului European și a Consiliului din 11 martie 2015 privind mobilizarea Fondului european de ajustare la globalizare în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară [cererea EGF/2013/007 BE/Hainaut steel (Duferco-NLMK) din partea Belgiei]

text:
               20.3.2015

               RO

               Jurnalul Oficial al Uniunii Europene

               L 76/52

         DECIZIA (UE) 2015/468 A PARLAMENTULUI EUROPEAN ȘI A CONSILIULUI
   din 11 martie 2015
   privind mobilizarea Fondului european de ajustare la globalizare în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară [cererea EGF/2013/007 BE/Hainaut steel (Duferco-NLMK) din partea Belgiei]
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (1), în special articolul 12 alineatul (3),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor structurale majore intervenite în practicile comerciale internaționale, generate de globalizare, și pentru a le oferi asistență reintegrarea pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3).

               (3)

               La 27 septembrie 2013, Belgia a depus o cerere de mobilizare a FEG care vizează disponibilizările din cadrul întreprinderilor Duferco Belgium SA și NLMK La Louvière SA, pe care a completat-o cu informații suplimentare până la 4 iulie 2014. Această cerere îndeplinește condițiile pentru stabilirea contribuțiilor financiare prevăzute la articolul 10 din Regulamentul (CE) nr. 1927/2006.

               (4)

               Prin urmare, FEG ar trebui mobilizat pentru a acorda o contribuție financiară în valoare de 981 956 EUR ca răspuns la cererea depusă de Belgia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene aferent exercițiului financiar 2015, Fondul european de ajustare la globalizare este mobilizat pentru alocarea sumei de 981 956 EUR în credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 11 martie 2015.

            Pentru Parlamentul European

            Președintele

         M. SCHULZ

            Pentru Consiliu

            Președintele

         Z. KALNIŅA-LUKAŠEVICA

      (1)  JO L 406, 30.12.2006, p. 1.

      (2)  JO C 373, 20.12.2013, p. 1.

      (3)  JO L 347, 20.12.2013, p. 884.


title: 2011/483/PESC: Decizia 2011/483/PESC a Consiliului din 28 iulie 2011 de modificare și prelungire a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze (EUTM Somalia)

text:
               30.7.2011

               RO

               Jurnalul Oficial al Uniunii Europene

               L 198/37

         DECIZIA 2011/483/PESC A CONSILIULUI
   din 28 iulie 2011
   de modificare și prelungire a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze (EUTM Somalia)

      CONSILIUL UNIUNII EUROPENE,
   având în vedere Tratatul privind Uniunea Europeană, în special articolele 28 și 43 alineatul (2),
   întrucât:

               (1)

               La 15 februarie 2010, Consiliul a adoptat Decizia 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze (1).

               (2)

               La 31 martie 2010, Consiliul a adoptat Decizia 2010/197/PESC privind lansarea unei misiuni militare a Uniunii Europene pentru a contribui la instruirea forțelor de securitate somaleze (EUTM Somalia) (2).

               (3)

               La 20 iulie 2011, Consiliul a aprobat conceptul revizuit de gestionare a crizelor pentru EUTM Somalia.

               (4)

               La 28 aprilie 2011, în raportul său S/2011/277 către Consiliul de Securitate, Secretarul General al Organizației Națiunilor Unite (SGONU) a remarcat câștigurile teritoriale și progresele înregistrate în domeniul securității și a menționat instruirea oferită de către UE. SGONU recomandă vizarea dezvoltării în continuare a instituțiilor somaleze din sectorul securității și mai ales recomandă îmbunătățirea structurilor de comandă și control ale Forțelor naționale de securitate (FNS).

               (5)

               La 21 aprilie 2011, președintele Comisiei Uniunii Africane (UA) și-a înaintat raportul privind situația din Somalia către Consiliul pentru pace și securitate. Președintele a evidențiat progresele din domeniul securității și a solicitat continuarea acordării de sprijin pentru instruire.

               (6)

               În scrisoarea sa din 4 mai 2011, adresată Înaltului Reprezentant al Uniunii pentru afaceri externe și politica de securitate, primul ministru al Somaliei a exprimat aprecierea Guvernului federal de tranziție somalez (GFT) pentru sprijinul acordat de către UE și a reafirmat angajamentul deplin al GFT de a crea o structură de comandă și control pentru FNS, în scopul protejării populației civile și al integrării diferitelor forțe de miliție și de clan în FNS.

               (7)

               GFT și-a reafirmat aprecierea în cadrul reuniunii Comitetului mixt de securitate care a avut loc la Kampala, la 23 iunie 2011.

               (8)

               În cadrul reuniunii consultative mixte a COPS UA și COPS UE, desfășurată la 10 mai 2011 la Addis Abeba, UA și-a exprimat satisfacția față de sprijinul oferit de EUTM Somalia în crearea unor FNS somaleze profesioniste și unificate.

               (9)

               Autoritățile politice și militare ugandeze și-au exprimat satisfacția față de parteneriatul cu UE și cu Statele Unite ale Americii și dorința de a continua instruirea.

               (10)

               În conformitate cu articolul 5 din Protocolul privind poziția Danemarcei, anexat la TUE și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare. Danemarca nu participă la punerea în aplicare a prezentei decizii și nu contribuie, prin urmare, la finanțarea acestei operații.

               (11)

               EUTM Somalia ar trebui prelungită în continuare,

         ADOPTĂ PREZENTA DECIZIE:
   Articolul 1
   Decizia 2010/96/PESC se modifică după cum urmează:

               1.

               La articolul 1, alineatele (1) și (2) se înlocuiesc cu următorul text:
               (1)   Pentru a contribui în continuare la consolidarea Guvernului federal de tranziție somalez (GFT) în calitate de guvern funcțional în slujba cetățenilor somalezi, misiunea militară a UE de instruire (EUTM Somalia) contribuie la dezvoltarea sectorului securității în Somalia prin asigurarea unei instruiri militare a Forțelor naționale de securitate (FNS). Instruirea va viza dezvoltarea unor capacități de comandă și control și a unor capacități specializate, precum și a unor capacități de autoinstruire ale FNS somaleze, în vederea transferului de expertiză a UE în materie de instruire către actorii de la nivel local. EUTM Somalia va continua să opereze în strânsă cooperare și coordonare cu ceilalți actori din comunitatea internațională, în special Organizația Națiunilor Unite, AMISOM, Statele Unite ale Americii și Uganda, în conformitate cu cerințele GFT agreate.
               (2)   Instruirea militară oferită de UE în acest scop continuă să aibă loc în principal în Uganda, în conformitate cu obiectivul politic al misiunii UE de a contribui la instruirea forțelor de securitate somaleze, astfel cum este definit în conceptul de gestionare a crizelor aprobat de Consiliu la 20 iulie 2011. Anumite elemente ale EUTM Somalia vor fi amplasate, de asemenea, la Nairobi și la Bruxelles.”

               2.

               La articolul 2, alineatul (1) se înlocuiește cu următorul text:
               (1)   Colonelul Michael BEARY este numit, prin prezenta decizie, comandantul misiunii UE cu începere de la 9 august 2011.”

               3.

               Articolul 10 se modifică după cum urmează:

                           (a)

                           alineatul (2) se înlocuiește cu următorul text:
                           (2)   Suma de referință financiară pentru costurile comune ale misiunii militare a UE pentru perioada până la 9 august 2011 este de 4,8 milioane EUR. Procentajul sumei de referință menționate la articolul 32 alineatul (3) din ATHENA este stabilit la 60 %.”;

                           (b)

                           se adaugă următorul aliniat:
                           (3)   Suma de referință financiară pentru costurile comune ale misiunii militare a UE pentru perioada începând cu 9 august 2011 este de 4,8 milioane EUR. Procentajul acestei sume de referință menționate la articolul 32 alineatul (3) din ATHENA este stabilit la 30 %.”

               4.

               La articolul 12, alineatul (2) se înlocuiește cu următorul text:
               (2)   Misiunea militară a UE se încheie în 2012, după două perioade de instruire de câte șase luni și după transferarea unităților și a personalului UE în Europa.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 28 iulie 2011.

            Pentru Consiliu

            Președintele

         M. DOWGIELEWICZ

      (1)  JO L 44, 19.2.2010, p. 16.

      (2)  JO L 87, 7.4.2010, p. 33.